เรื่องร้องเรียน: ร้องเรียน โครงงานของ Centerpoint Lumpini  และเขตสาทร ที่ปล่อยให้รถปูนขนาดใหญ่วิ่งใน.อยขนาดเล็กผิดหลัก EIA ค่ะ แจ้งทางโครงการไปแล้วแต่โครงการไม่รับรู้ค่ะ
การดำเนินการของเจ้าหน้าที่: ฝ่ายโยธา สำนักงานเขตสาทร ได้ตรวจสอบบริเวณที่มีการร้องเรียนดังกล่าวแล้ว กรณีได้รับความเดือดร้อนจากโครงการ Grande Center Point Lumphini ที่ตั้งโครงการ ถนนพระรามที่ 4 แขวงทุ่งมหาเทฆ เขตสาทร กรุงเทพมหานคร ซึ่งทำให้ผู้ร้องเรียนได้รับความเดือดร้อนจากรถคอนกรีตผสมเสร็จวิ่งภายในซอย สาทร 1 แยก 2 (ซอยเกอเธ่) ซึ่งเป็นซอยขนาดเล็กผิดหลัก EIA นั้น เข้าตรวจสอบบริเวณดังกล่าวเมื่อวันที่ 10 กรกฎาคม 2566 ประสานผู้ควบคุมงานโครงการฯได้ชี้แจงว่ารถคอนกรีตผสมเสร็จตามที่ผู้ร้องเรียนแจ้งดังกล่าว ไม่ใช่รถคอนกรีตผสมเสร็จของโครงการฯแต่อย่างใด โดยรถคอนกรีตผสมเสร็จจะเข้าประตูด้านหน้าฝั่งถนนพระรามที่ 4 ฝ่ายโยธา สำนักงานเขตสาทร ได้ตรวจสอบแล้วจึงพบว่ารถคอนกรีตผสมเสร็จคันผู้ร้องเรียนแจ้งเป็นของโครงการปรับปรุงถนนซอยสาทร 1 ของสำนักงานเขตสาทร โดยมีบริษัท มานะพร คอนสตรัคชั่น จำกัด เป็นผู้ดำเนินการ  อย่างไรก็ตาม ฝ่ายโยธา สำนักงานเขตสาทร ได้ขอความร่วมมือโครงการก่อสร้างที่อยู่บริเวณใกล้เคียงและโครงการปรับปรุงถนนซอยสาทร 1 ของสำนักงานเขตสาทร ให้หลีกเหลี่ยงการสัญจรไปมาของรถคอนกรีตผสมเสร็จขนาดใหญ่ภายในซอยดังกล่าวแล้ว
ความเห็นของผู้แจ้ง: ขอบคุณมากไเลยนะคะ
พื้นที่: แขวงทุ่งมหาเมฆ เขตสาทร กรุงเทพมหานคร